Cosatu het morele kompas verloor, sê Shivambu | Nuus24
Cosatu het morele kompas verloor, sê Shivambu
SA hét leierskap – Zuma
Johannesburg – Cosatu het sy integriteit verloor en sal dit nooit terugwin nie, het Floyd Shivambu, voormalige woordvoerder van die ANC-jeugliga, gesê.“Dit blyk of Cosatu sy morele kompas verloor het weens faksievorming, en hy sal nooit weer sy integriteit en geloofwaardigheid by Suid-Afrikaners terugwin nie,” het Shivambu in ‘n verklaring namens "ekonomiese vryheidsvegters" gesê.Hy het reageer op Sidumo Dlamini, president van Cosatu, se versoek dat adj.pres. Kgalema Motlanthe 'n besluit moet heroorweeg om hom verkiesbaar te stel as president van die ANC.Dlamini het gesê dit sal vir Motlanthe 'n verleentheid wees as hy hom teen pres. Zuma verkiesbaar stel by die ANC se verkiesingskongres in Mangaung.Shivambu het in sy verklaring gesê Cosatu se houding is tekenend van 'n gebrek aan basiese organisatoriese en demokratiese beginsels.“Vir Cosatu om voor te stel dat sekere ANC-lede se regte ingeperk moet word, is onverantwoordelik.”Alle lede van die ANC het die reg om hulself verkiesbaar te stel.– Volg Nuus24 op Twitter - SAPA
Lees meer oor: floyd shivambu | kgalema motlanthe | jacob zuma | sa politiek VOLGENDE OP NUUS24X